ddrg/super_eurlex huggingface dataset:
C 62/26

Sodba Splošnega sodišča z dne 16. decembra 2020 – Changmao Biochemical Engineering/Komisija

(Zadeva T-541/18) (1)

(Damping - Uvoz vinske kisline s poreklom iz Kitajske - Podaljšanje dokončne protidampinške dajatve - Določitev normalne vrednosti - Protokolu o pristopu Kitajske k STO - Metodologija primerljive države - Člen 2(7) in člen 11(2) Uredbe (EU) 2016/1036 - Ranljivost industrije Unije - Verjetnost ponovitve škode - Pravica do obrambe - Obveznost obrazložitve)

(2021/C 62/31)

Jezik postopka: angleščina

Stranke

Tožeča stranka: Changmao Biochemical Engineering Co. Ltd (Changzhou, Kitajska) (zastopnika: K. Adamantopoulos in P. Billiet, odvetnika)

Tožena stranka: Evropska komisija (zastopnika: A. Demeneix in M. França, agenta)

Intervenientke v podporo tožene stranke: Distillerie Bonollo SpA (Formigine, Italija), Industria Chimica Valenzana (ICV) SpA (Borgoricco, Italija), Caviro Distillerie Srl (Faenza, Italija) (zastopnik: R. MacLean, solicitor)

Predmet

Predlog na podlagi člena 263 TFUE za razglasitev ničnosti Izvedbene uredbe Komisije (EU) 2018/921 z dne 28. junija 2018 o uvedbi dokončne protidampinške dajatve na uvoz vinske kisline s poreklom iz Ljudske republike Kitajske po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta (UL 2018, L 164, str. 14).

Izrek

1. Tožba se zavrne.

2. Družbi Changmao Biochemical Engineering Co. Ltd se naloži plačilo stroškov.

(1) UL C 408, 12.11.2018.
C 399/26

Sodba Splošnega sodišča z dne 9. septembra 2020 – BPCE in drugi/ECB

(Zadeva T-146/18) (1)

(Ekonomska in monetarna politika - Bonitetni nadzor kreditnih institucij - Prispevanje v sistem jamstva za vloge ali v enotni sklad za reševanje z nepreklicnimi zavezami za plačilo - Naloge, prenesene na ECB - Posebna nadzorna pooblastila ECB - Člen 4(1)(f) ter člen 16(1)(c) in (2)(d) Uredbe (EU) št. 1024/2013 - Ukrep, s katerim se nalaga odbitje skupnega zneska zapadlih nepreklicnih zavez za plačilo od navadnega lastniškega temeljnega kapitala - Neobstoj posamične preučitve)

(2020/C 399/37)

Jezik postopka: francoščina

Stranke

Tožeče stranke: BPCE (Pariz, Francija) in 36 drugih tožečih strank, katerih imena so v prilogi k sodbi (zastopniki: A. Gosset-Grainville, M. Trabucchi in M. Dalon, odvetniki)

Tožena stranka: Evropska centralna banka (zastopniki: E. Koupepidou, R. Bax in F. Bonnard, agenti)

Predmet

Predlog na podlagi člena 263 PDEU za razglasitev delne ničnosti Odločbe ECB št. ECB/SSM/2017-9695005MSX1OYEMGDF46/338 z dne 19. decembra 2017 in Odločbe ECB št. ECB-SSM-2019-FRBPC-22 z dne 14. februarja 2019.

Izrek

1. Točka 4 Odločbe Evropske centralne banke (ECB) št. ECB/SSM/2017-9695005MSX1OYEMGDF46/338 z dne 19. decembra 2017 ter točke od 3.4 do 3.7 Odločbe ECB št. ECB-SSM-2019-FRBP C 22 z dne 14. februarja 2019 se razglasijo za nične.

2. ECB se naloži plačilo stroškov.

(1) UL C 161, 7.5.2018.
C 433/43

Sodba Splošnega sodišča z dne 5. oktobra 2020 – Hermann Albers/Komisija

(Zadeva T-597/18) (1)

(Državne pomoči - Javni potniški prevoz - Nadomestilo stroškov za opravljanje obveznosti javnih služb - Obveznost določitve maksimalnih tarif za učence, dijake in študente, vajence ter osebe z zmanjšano mobilnostjo - Člen 7a Niedersächsisches Nahverkehrsgesetz (zakon Spodnje Saške o lokalnem prevozu) - Sklep o nenasprotovanju - Člen 3(2) in (3) Uredbe (ES) št.o1370/2007 - Prenos finančnih sredstev dežele na organe, ki organizirajo prevoz na občinski ravni - Pojem pomoči - Obveznost priglasitve)

(2020/C 433/53)

Jezik postopka: nemščina

Stranke

Tožeča stranka: Hermann Albers e.K. (Neubörger, Nemčija) (zastopnik: S. Roling, odvetnik)

Tožena stranka: Evropska komisija (zastopnika: F. Tomat in K.-P. Wojcik, agenta)

Intervenientki v podporo toženi stranki: Zvezna republika Nemčija (zastopniki: J. Möller, D. Klebs in S. Heimerl, agenti) in Land Niedersachsen (dežela Spodnja Saška, Nemčija) (zastopnika: S. Barth in H. Gading, odvetnici)

Predmet

Predlog na podlagi člena 263 PDEU za razglasitev ničnosti Sklepa Komisije C(2018) 4385 final z dne 12. julija 2018 o nenasprotovanju ukrepu, ki ga je dežela Spodnja Saška sprejela na podlagi člena 7a Niedersächsisches Nahverkehrsgesetz (zakon Spodnje Saške o lokalnem prevozu) (zadeva SA.46697 (2017/NN)) (UL 2018, C 292, str. 1).

Izrek

1. Tožba se zavrne.

2. Družba Hermann Albers e.K. poleg svojih nosi stroške Evropske komisije.

3. Zvezna republika Nemčija in dežela Spodnja Saška nosita svoje stroške.

(1) UL C 427, 26.11.2018.
Sodba Splošnega sodišča z dne 28. maja 2020 – Campbell/Komisija

(Zadeva T-701/18) (1)

(Dostop do dokumentov - Uredba (ES) št. 1049/2001 - Dokumenti v zvezi s spoštovanjem ali nespoštovanjem okvirnih sklepov 2008/909/PNZ, 2008/947/PNZ in 2009/829/PNZ s strani Irske - Zavrnitev dostopa - Člen 4(2), tretja alinea, Uredbe št. 1049/2001 - Izjema v zvezi z varstvom inšpekcij, preiskav in revizij - Splošna domneva zaupnosti)

(2020/C 230/35)

Jezik postopka: angleščina

Stranki

Tožeča stranka: Liam Campbell (Dundalk, Irska) (zastopnika: J. MacGuill, solicitor, in E. Martin-Vignerte, odvetnica)

Tožena stranka: Evropska komisija (zastopnika: A. Spina in C. Ehrbar, agenta)

Predmet

Predlog na podlagi člena 263 PDEU za razglasitev ničnosti Sklepa Komisije C(2018) 6642 final z dne 4. oktobra 2018, s katerim je bil zavrnjen dostop do dokumentov v zvezi s spoštovanjem ali nespoštovanjem s strani Irske obveznosti na podlagi Okvirnega sklepa Sveta 2008/909/PNZ z dne 27. novembra 2008 o uporabi načela vzajemnega priznavanja sodb v kazenskih zadevah, s katerimi so izrečene zaporne kazni ali ukrepi, ki vključujejo odvzem prostosti, za namen njihovega izvrševanja v Evropski uniji (UL 2008, L 327, str. 27), Okvirnega sklepa Sveta 2008/947/PNZ z dne 27. novembra 2008 o uporabi načela vzajemnega priznavanja sodb in pogojnih odločb zaradi zagotavljanja nadzorstva nad spremljevalnimi ukrepi in alternativnimi sankcijami (UL 2008, L 337, str. 102) in Okvirnega sklepa Sveta 2009/829/PNZ z dne 23. oktobra 2009 o uporabi načela vzajemnega priznavanja odločb o nadzornih ukrepih med državami članicami Evropske unije kot alternativi začasnemu priporu (UL 2009, L 294, str. 20).

Izrek

1. Sklep Evropske komisije C(2018) 6642 final z dne 4. oktobra 2018, s katerim je bil zavrnjen dostop do dokumentov v zvezi s spoštovanjem ali nespoštovanjem s strani Irske njenih obveznosti na podlagi Okvirnega sklepa Sveta 2008/909/PNZ z dne 27. novembra 2008 o uporabi načela vzajemnega priznavanja sodb v kazenskih zadevah, s katerimi so izrečene zaporne kazni ali ukrepi, ki vključujejo odvzem prostosti, za namen njihovega izvrševanja v Evropski uniji, Okvirnega sklepa Sveta 2008/947/PNZ z dne 27. novembra 2008 o uporabi načela vzajemnega priznavanja sodb in pogojnih odločb zaradi zagotavljanja nadzorstva nad spremljevalnimi ukrepi in alternativnimi sankcijami ter Okvirnega sklepa Sveta 2009/829/PNZ z dne 23. oktobra 2009 o uporabi načela vzajemnega priznavanja odločb o nadzornih ukrepih med državami članicami Evropske unije kot alternativi začasnemu priporu, se razglasi za ničen.

2. Komisiji se naloži plačilo stroškov.

(1) UL C 187, 3.6.2019.
Sodba Splošnega sodišča z dne 8. julija 2020 – CA Consumer Finance/ECB

(Zadeva T-578/18) (1)

(Ekonomska in monetarna politika - Bonitetni nadzor kreditnih institucij - Člen 18(1) Uredbe (EU) št. 1024/2013 - Upravna denarna kazen, ki jo ECB naloži kreditni instituciji - Člen 26(3), prvi pododstavek, Uredbe (EU) št. 575/2013 - Trajajoča kršitev kapitalskih zahtev - Kršitev zaradi malomarnosti - Pravica do obrambe - Znesek kazni - Obveznost obrazložitve)

(2020/C 329/31)

Jezik postopka: francoščina

Stranki

Tožeča stranka: CA Consumer Finance (Massy, Francija) (zastopnika: A. Champsaur in A. Delors, odvetnika)

Tožena stranka: Evropska centralna banka (zastopniki: C. Hernández Saseta, A. Pizzolla in D. Segoin, agenti)

Predmet

Predlog na podlagi člena 263 PDEU za razglasitev ničnosti sklepa ECB/SSM/2018-FRCAG-77, ki ga je ECB sprejela 16. julija 2018 na podlagi člena 18(1) Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL 2013, L 287, str. 63) in s katerim je bila tožeči stranki naložena upravna denarna kazen v znesku 200 000 EUR zaradi trajajoče kršitve kapitalskih zahtev iz člena 26(3) Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL 2013, L 176, str. 1, popravka v UL 2013, L 208, str. 68 in v UL 2013, L 321, str. 6).

Izrek

1. Sklep ECB/SSM/2018-FRCAG-77, ki ga je sprejela Evropska centralna banka (ECB) 16. julija 2018, se razglasi za ničen v delu, v katerem je družbi CA Consumer Finance naložena upravna denarna kazen v znesku 200 000 EUR.

2. V preostalem se tožba zavrne.

3. Družbi CA Consumer Finance se naloži plačilo lastnih stroškov.

4. ECB se naloži plačilo lastnih stroškov.

(1) UL C 436, 3.12.2018.
Sodba Splošnega sodišča z dne 12. februarja 2020 – Boshab/Svet

(Zadeva T-171/18) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Podaljšanje vpisa imena tožeče stranke na seznamu zadevnih oseb - Obveznost obrazložitve - Pravica do obrambe - Obveznost Sveta, da sporoči nove elemente, ki upravičujejo podaljšanje omejevalnih ukrepov - Napačna uporaba prava - Očitna napaka pri presoji - Lastninska pravica - Pravica do spoštovanja zasebnega in družinskega življenja - Sorazmernost - Domneva nedolžnosti - Ugovor nezakonitosti)

(2020/C 103/32)

Jezik postopka: francoščina

Stranki

Tožeča stranka: Évariste Boshab (Kinšasa, Demokratična republika Kongo) (zastopniki: T. Bontinck, P. De Wolf, M. Forgeois in A. Guillerme, odvetniki)

Tožena stranka: Svet Evropske unije (zastopniki: J.-P. Hix, S. Lejeune in H. Marcos Fraile, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2017/2282 z dne 11. decembra 2017 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2017, L 328, str. 19) v delu, v katerem se nanaša na tožečo stranko.

Izrek

1. Tožba se zavrne.

2. Évaristu Boshabu se naloži plačilo stroškov.

(1) UL C 161, 7.5.2018.
Sodba Splošnega sodišča z dne 30. januarja 2020 – Grupo Textil Brownie/EUIPO – The Guide Association (BROWNIE)

(Zadeva T-598/18) (1)

(„Znamka Evropske unije - Postopek z ugovorom - Prijava besedne znamke Evropske unije BROWNIE - Prejšnje nacionalne besedne znamke BROWNIES, BROWNIE, Brownies in Brownie - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Resna in dejanska uporaba prejšnje znamke - Člen 42(2) in (3) Uredbe št. 207/2009 (postal člen 47(2) in (3) Uredbe 2017/1001))

(2020/C 77/63)

Jezik postopka: angleščina

Stranke

Tožeča stranka: Grupo Textil Brownie, SL (Barcelona, Španija) (zastopnika: D. Pellisé Urquiza in J. C. Quero Navarro, odvetnika)

Tožena stranka: Urad Evropske unije za intelektualno lastnino (zastopniki: M. Capostagno, A. Folliard-Monguiral in H. O’Neill, agenti)

Druga stranka pred odborom za pritožbe, intervenientka v postopku pred Splošnim sodiščem: The Guide Association (London, Združeno kraljestvo) (zastopnika: T. St Quintin, barrister, in M. Jhittay, solicitor)

Predmet

Tožba zoper odločbo drugega odbora za pritožbe pri EUIPO z dne 4. julija 2018 (zadeva R 2680/2017-2) v zvezi s postopkom z ugovorom med združenjem The Guide Association in družbo Grupo Textil Brownie.

Izrek

1. Tožba se zavrne.

2. Grupo Textil Brownie, SL se naloži plačilo stroškov.

(1) UL C 427, 26.11.2018.
2.

Ugovoru se ugodi za vse proizvode in storitve, na katere se nanaša zahteva za registracijo, razen za storitvi, ki spadata v razred 35 in ki ustrezata temu opisu: „Prodaja na drobno ali na debelo modelčkov za drobno pecivo; prodaja na debelo in na drobno modelčkov za drobno pecivo na internetu“.
C 305/54

Sodba Splošnega sodišča z dne 26. junija 2019 – Balani Balani in drugi/EUIPO – Play Hawkers (HAWKERS)

(Zadeva T-651/18) (1)

(Znamka Evropske unije - postopek z ugovorom - Prijava figurativne znamke Evropske unije HAWKERS - Prejšnja figurativna znamka Evropske unije HAWKERS - Relativni razlog za zavrnitev - Člen 8(5) Uredbe (EU) 2017/1001)

(2019/C 305/65)

Jezik postopka: španščina

Stranke

Tožeče stranke: Sonu Gangaram Balani Balani (Las Palmas de Gran Canaria, Španija), Anup Suresh Balani Shivdasani (Las Palmas de Gran Canaria) in Amrit Suresh Balani Shivdasani (Las Palmas de Gran Canaria) (zastopnik: A. Díaz Marrero, odvetnik)

Tožena stranka: Urad Evropske unije za intelektualno lastnino (zastopnika: J. Crespo Carrillo in H. O’Neill, agenta)

Druga stranka v postopku pred odborom za pritožbe EUIPO: Play Hawkers, SL (Elche, Španija)

Predmet

Tožba zoper odločbo drugega odbora za pritožbe pri EUIPO z dne 2. avgusta 2018 (zadeva R 396/2018-2) v zvezi s postopkom z ugovorom med družbo Play Hawkers ter S.G. Balani Balani, A.S. Balani Shivdasani in A.S. Balani Shivdasani.

Izrek

1. Tožba se zavrne.

2. Sonu Gangaramu Balani Balaniju, Anupu Sureshu Balani Shivdasaniju in Amritu Sureshu Balani Shivdasaniju se naloži plačilo stroškov.

(1) UL C 4, 7.1.2019.
C 305/47

Sodba Splošnega sodišča z dne 12. julija 2019 – Miles-Bramwell Executive Services/EUIPO (FREE)

(Zadeva T-113/18) (1)

(Znamka Evropske unije - Prijava besedne znamke Evropske unije FREE - Absolutni razlog za zavrnitev - Neobstoj razlikovalnega učinka - Člen 7(1)(b) Uredbe (EU) 2017/1001)

(2019/C 305/55)

Jezik postopka: angleščina

Stranki

Tožeča stranka: Miles-Bramwell Executive Services Ltd (Alfreton, Združeno kraljestvo) (zastopniki: sprva J. Mellor, QC, G. Parsons in A. Zapalowski, solicitors, nato J. Mellor, G. Parsons in F. McConnell, solicitor)

Tožena stranka: Urad Evropske unije za intelektualno lastnino (zastopnika: A. Folliard-Monguiral in H. O'Neill, agenta)

Predmet

Tožba zoper odločbo prvega odbora za pritožbe pri EUIPO z dne 25. novembra 2017 (zadeva R 2164/2016-1) v zvezi z zahtevo za registracijo besednega znaka FREE kot znamke Evropske unije.

Izrek

1. Tožba se zavrne.

2. Miles-Bramwell Executive Services Ltd poleg svojih stroškov nosi tudi stroške Urada Evropske unije za intelektualno lastnino (EUIPO).

(1) UL C 152, 30.4.2018.
2.

Družbi Innocenti SA se naloži, da nosi svoje stroške in stroške, ki so v tem postopku nastali Uradu Evropske unije za intelektualno lastnino (EUIPO) in Filippu Gemelliju.
Sodba Splošnega sodišča z dne 28. junija 2019 – Gibson Brands/EUIPO – Wilfer (Oblika ohišja kitare)

(Zadeva T-340/18) (1)

(„Znamka Evropske unije - Postopek za ugotovitev ničnosti - Tridimenzionalna znamka Evropske unije - Oblika ohišja kitare - Absolutni razlog za zavrnitev - Razlikovalni učinek - Člen 52(1)(a) Uredbe (ES) št. 207/2009 (postal člen 59(2)(a) Uredbe (EU) št. 2017/1001) - Razlikovalni učinek, pridobljen z uporabo - Člen 52(2) Uredbe št. 207/2009 (postal člen 59(2) Uredbe 2017/1001)“)

(2019/C 288/62)

Jezik postopka: angleščina

Stranke

Tožeča stranka: Gibson Brands, Inc. (Nashville, Tennessee, Združene države) (zastopniki: sprva K. Hughes, solicitor, A. Renck in C. Stöber, odvetnika, nato A. Renck in C. Stöber)

Tožena stranka: Urad Evropske unije za intelektualno lastnino (zastopnika: P. Sipos in H. O’Neill, agenta)

Druga stranka pred odborom za pritožbe, intervenientka v postopku pred Splošnim sodiščem: Hans-Peter Wilfer (Markeneukirchen, Nemčija) (zastopnika: O. Nilgen in A. Kockläuner, odvetnika)

Predmet

Tožba zoper odločbo drugega odbora za pritožbe pri EUIPO z dne 8. marca 2018 (zadeva R 415/2017-2) v zvezi s postopkom za ugotovitev ničnosti med H.-P. Wilferjem in družbo Gibson Brands.

Izrek

1. Tožba se zavrne.

2. Družbi Gibson Brands, Inc. se naloži plačilo stroškov.

(1) UL 2018, C 249, 16.7.2018.
Sodba Splošnega sodišča z dne 30. marca 2022 – Cathay Pacific Airways/Komisija

(Zadeva T-343/17) (1)

(Konkurenca - Omejevalni sporazumi - Trg letalskega tovornega prevoza - Sklep, s katerim je bila ugotovljena kršitev člena 101 PDEU, člena 53 Sporazuma EGP in člena 8 Sporazuma med Skupnostjo in Švico o letalskem prometu - Usklajevanje elementov cene storitev letalskega tovornega prevoza (doplačilo za gorivo, doplačilo za varnost in plačilo provizij za ti doplačili) - Izmenjava informacij - Ozemeljska pristojnost Komisije - Pravica do obrambe - Zastaranje - Državna prisila - Enotna in trajajoča kršitev - Znesek globe - Vrednost prodaje - Teža kršitve - Olajševalne okoliščine - Spodbujanje protikonkurenčnega ravnanja s strani javnih organov - Bistveno zmanjšana udeležba - Sorazmernost - Neomejena pristojnost)

(2022/C 207/40)

Jezik postopka: angleščina

Stranki

Tožeča stranka: Cathay Pacific Airways Ltd (Hong Kong, Kitajska) (zastopniki: R. Kreisberger, QC, N. Grubeck, barrister, M. Rees, solicitor, in E. Estellon, odvetnik)

Tožena stranka: Evropska komisija (zastopniki: A. Dawes in C. Urraca Caviedes, agenta, skupaj z J. Holmes, QC)

Predmet

Predlog na podlagi člena 263 PDEU za razglasitev ničnosti Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) v delu, v katerem se nanaša na tožečo stranko, in, podredno, za zmanjšanje zneska globe, ki ji je bila naložena.

Izrek

1. Člen 1(1)(g) in (4)(g) Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) se razglasi za ničen.

2. Znesek globe, ki se s členom 3(g) navedenega sklepa naloži družbi Cathay Pacific Airways Ltd, se določi v višini 47 040 000 EUR.

3. Tožba se v preostalem zavrne.

4. Družba Cathay Pacific Airways nosi tretjino svojih stroškov.

5. Evropska komisija nosi svoje stroške in dve tretjini stroškov družbe Cathay Pacific Airways.

(1) UL C 239, 24.7.2017.
Sodba Splošnega sodišča z dne 1. junija 2022 – Aeris Invest/Komisija in EOR

(Zadeva T-628/17) (1)

(Ekonomska in monetarna unija - Bančna unija - Enotni mehanizem za reševanje kreditnih institucij in določenih investicijskih podjetij (EMR) - Postopek reševanja, ki se uporablja, ko subjekt propada ali bo verjetno propadel - Sprejetje sheme za reševanje za družbo Banco Popular Español s strani EOR - Prenos pooblastila - Pravica do izjave - Lastninska pravica - Obveznost obrazložitve - Členi 14, 18 in 20 Uredbe (UE) št. 806/2014)

(2022/C 294/27)

Jezik postopka: španščina

Stranke

Tožeča stranka: Aeris Invest Sàrl (Luxembourg, Luksemburg) (zastopniki: M. Roca Junyent, R. Vallina Hoset, G. Serrano Fenollosa, E. Galán Burgos in M. Varela Suárez, odvetniki)

Toženi stranki: Evropska komisija (zastopnika: L. Flynn in A. Steiblytė, agenta), Enotni odbor za reševanje (zastopniki: J. King in M. Fernández Rupérez, agenta, skupaj z B. Meyring, S. Schelo, F. Fernández de Trocóniz Robles, T. Klupsch in S. Ianc, odvetniki)

Intervenienti v podporo tožene stranke: Kraljevina Španija (zastopnika: L. Aguilera Ruiz in J. Rodríguez de la Rúa Puig, agenta), Evropski parlament (zastopniki: P. López-Carceller, M. Martínez Iglesias, L. Visaggio, J. Etienne, M. Menegatti in M. Sammut, agenti), Svet Evropske unije (zastopniki: A. de Gregorio Merino, J. Bauerschmidt, H. Marcos Fraile in A. Westerhof Löfflerová, agenti), Banco Santander, SA (Santander, Španija) (zastopniki: J. Rodríguez Cárcamo, A. Rodríguez Conde, D. Sarmiento Ramírez-Escudero in J. Remón Peñalver, odvetniki)

Predmet

Predlog na podlagi člena 263 PDEU za razglasitev ničnosti sklepa SRB/EES/2017/08, sprejetega na izvršni seji EOR z dne 7. junija 2017, v zvezi s sprejetjem sheme za reševanje za družbo Banco Popular Español, SA, in Sklepa Komisije (EU) 2017/1246 z dne 7. junija 2017 o odobritvi sheme za reševanje za Banco Popular Español S.A. (UL 2017, L 178, str. 15).

Izrek

1. Tožba se zavrne.

2. Družba Aeris Invest Sàrl nosi svoje stroške in stroške Evropske komisije, Enotnega odbora za reševanje (EOR) in družbe Banco Santander, SA.

3. Kraljevina Španija, Evropski parlament in Svet Evropske unije nosijo svoje stroške.

(1) UL C 374, 6.11.2017.
Sodba Splošnega sodišča z dne 7. julija 2021 – Bateni/Svet

(Zadeva T-455/17) (1)

(Nepogodbena odgovornost - Skupna zunanja in varnostna politika - Omejevalni ukrepi proti Iranu - Seznam oseb in subjektov, za katere se uporablja zamrznitev sredstev in gospodarskih virov - Pristojnost Splošnega sodišča - Zastaranje - Dovolj resna kršitev pravnega pravila, s katerim so posameznikom podeljene pravice)

(2021/C 338/21)

Jezik postopka: nemščina

Stranke

Tožeča stranka: Naser Bateni (Hamburg, Nemčija) (zastopnik: M. Schlingmann, odvetnik)

Tožena stranka: Svet Evropske unije (zastopnika: J.-P. Hix in M. Bishop, agenta)

Intervenientka v podporo tožene stranke: Evropska komisija (zastopniki: C. Hödlmayr, J. Roberti di Sarsina in M. Kellerbauer, agenti)

Predmet

Predlog na podlagi členov 268 in 340 PDEU za prejem povračila škode, ki naj bi jo tožeča stranka utrpela zaradi uvrstitve njenega imena na sezname, ki so, prvič, v Prilogi II k Sklepu Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL 2010, L 195, str. 39), in sicer na podlagi Sklepa Sveta 2011/783/SZVP z dne 1. decembra 2011 o spremembi Sklepa 2010/413 (UL 2011, L 319, str. 71), in v Prilogi VIII k Uredbi Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL 2010, L 281, str. 1), in sicer na podlagi Izvedbene uredbe Sveta (EU) št. 1245/2011 z dne 1. decembra 2011 o izvajanju Uredbe (EU) št. 961/2010 (UL 2011, L 319, str. 11), drugič, v Prilogi IX k Uredbi Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL 2012, L 88, str. 1), ter tretjič, v Prilogi k Sklepu Sveta 2013/661/SZVP z dne 15. novembra 2013 o spremembi Sklepa 2010/413 (UL 2013, L 306, str. 18) in v Prilogi k Izvedbeni uredbi Sveta (EU) št. 1154/2013 z dne 15. novembra 2013 o izvajanju Uredbe št. 267/2012 (UL 2013, L 306, str. 3).

Izrek

1. Tožba se delno zavrže kot nedopustna in delno zavrne kot neutemeljena.

2. N. Bateni nosi svoje stroške in stroške Sveta Evropske unije.

3. Evropska komisija nosi svoje stroške.

(1) UL C 300, 11.9.2017.